„Отваряне“, „Вмъкване на текст“

Съдържание

# Отваряне, Вмъкване на текст

Отваря локален или отдалечен файл или вмъква текст от файл. Възможно е да се отворят няколко файла.

За достъп до тази команда...

#### От лентата с менюта:

Изберете Файл - Отваряне.

#### От интерфейса с раздели:

Изберете Файл - Отваряне.

#### От началния екран:

Отваряне на файл.

#### От лентите с инструменти:

Отваряне на файл

#### От клавиатурата:

CommandCtrl+O

Диалозите за файлове – като Отваряне, Записване като, Вмъкване на текст и подобни – са достъпни по два различни начина:

- Като собствени диалози за избиране на файлове на диспечера на прозорци на операционната система.

- Като вградени диалози за избор на файлове на LibreOffice.

Използвайте LibreOffice - PreferencesИнструменти – Настройки - LibreOffice - Общи, за да превключвате между тях.

Ако файлът, който искате да отворите, съдържа стилове, са в сила специални правила.

## Избор на папка

Изберете предпочитаната папка от падащия списък или въведете пътя ѝ. Функцията Автодовършване може да се използва за улесняване на въвеждането.

Свържете се със сървър чрез диалога Файлови услуги.
Изберете родителска папка от пътя за папки чрез .

За добавяне на подпапка в текущата папка използвайте .

## Местоположения и файлове

За добавяне на текущата папка към предпочитаните местоположения използвайте +. Можете да премахнете избрано местоположение от списъка с -.

Показва файловете и папките в текущата папка. Щракнете върху заглавие на колона, за да сортирате файловите имена, типовете, размерите или датите във възходящ или низходящ ред.

За да отворите няколко документа наведнъж, всеки в отделен прозорец, задръжте CommandCtrl, докато щраквате върху файловете, след което щракнете върху Отваряне.

Съвременните диалози за файловата система предлагат много възможности за работа с файлове. Повечето ви позволяват да преименувате, изтривате, създавате и сортирате файлове, да преглеждате файловете и папките като икони, в дървовидни или списъчни изгледи, да обхождате дървото от папки на файловата система и много други. Използвайте десния бутон на мишката, за да видите списък с команди за избраните файлове в областта за визуализация.

## Име на файл

Въведете име или път за файла.

В диалога са налице следните възможности:

1. LibreOffice предлага функция автозавършване, която се активира в някои текстови и списъчни полета. Например, въведете c:\a~/a в поле за URL и автозавършването ще покаже първия файл или папка в устройството C: в личната ви папка, чието име започва с буквата „a“.

2. С клавиша Стрелка надолу можете да превъртате списъка, за да видите още файлове и директории. Клавишът Стрелка надясно предизвиква показване на съществуваща поддиректория в полето за URL. Ако натиснете клавиша Enter, след като сте въвели част от URL адреса, ще предизвикате бързо автозавършване. След като намерите желания документ или директория, натиснете Enter.

## Тип файл

Изберете типа на файла, който желаете да отворите, или Всички файлове (*), за да видите списък на всички файлове в папката.

## Версия

Ако има няколко версии на избрания файл, изберете тази, която желаете да отворите. Записването и организирането на множество версии на документ става с командата Файл - Версии. Версиите на документ се отварят в режим само за четене.

## Само за четене

Отваря файла в режим само за четене.

## Отваряне

Отваря избрания документ или документи.

## Вмъкване

Ако сте отворили диалоговия прозорец, избирайки Вмъкване - Текст от файл, бутонът Отваряне е надписан като Вмъкване. Вмъква избрания файл в текущия документ в позицията на курсора.

## Изпълнение

Възпроизвежда избрания звуков файл. Щракнете отново, за да прекратите възпроизвеждането на звуковия файл.

### Отваряне на документи с шаблони

Когато отваряте документ, създаден от шаблон, LibreOffice проверява дали шаблонът е бил модифициран след последното отваряне на документа. Ако шаблонът е променен, се показва диалогов прозорец, в който можете да изберете кои стилове да бъдат приложени върху документа.

- За да приложите новите стилове от шаблона върху документа, щракнете върху Обновяване на стиловете.

- За да запазите стиловете, използвани в документа в този момент, щракнете върху Запазване на старите стилове.

LibreOffice разпознава шаблони, намиращи се в която и да е от директориите, зададени за Шаблони в LibreOffice - PreferencesИнструменти - Настройки - LibreOffice - Пътища.

Ако документът е бил създаден с помощта на шаблон, който не може да бъде намерен, се показва диалогов прозорец с въпрос как да се процедира при следващото отваряне на документа.

За да прекъснете връзката между документа и липсващия шаблон, щракнете върху Не, в противен случай LibreOffice ще търси шаблона и следващия път, когато отворите документа.

Ако използвате Файл - Записване като и изберете филтър за шаблони, за да запишете шаблон в директория, която не е указана в пътя Шаблони, базираните на този шаблон документи няма да се проверяват.

Теми, свързани с показаната

Отваряне на документи

Филтри за импортиране и експортиране

Отваряне и записване на файлове в отдалечени сървъри

Файлови формати, базирани на XML

Използване на Microsoft Office и LibreOffice