Съдържание

# Указател

Следващите настройки са налице, когато изберете Указател на таблиците за тип на указателя.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Тип (при избран тип „Указател на таблиците“)

### Тип и заглавие

Определя типа и заглавието на указателя.

#### Заглавие

Въведете заглавие за избрания указател.

#### Тип

Изберете типа на указателя, който желаете да вмъкнете или редактирате. Наличните в този раздел настройки зависят от избрания тип указател. Ако курсорът е бил в указател, когато сте избрали Вмъкване - Съдържание и указател - Съдържание, указател или библиография, ще можете да редактирате този указател.

#### Защита срещу ръчни промени

Защитава съдържанието на указателя от промени. Ръчните промени, които нанасяте в указател, се губят при обновяването му. Ако желаете курсорът да преминава през защитените области, изберете LibreOffice - PreferencesИнструменти - Настройки - LibreOffice Writer - Помощ при форматиране и отметнете полето Разрешаване на курсора в подраздела Защитени области.

### Създаване на указател или съдържание

#### За

Изберете дали се създава указател за документа или текущата глава.

### Създаване от

Укажете от каква информация да бъде създаден указателят.

#### Надписи

Създава елементи в указател от надписи на обекти. За да добавите надпис към обект, изберете обекта, а после изберете Вмъкване - Надпис.

#### Категория

Изберете категорията надписи, която искате да се използва за елементите на указателя.

#### Показване

Изберете коя част от надписа искате да се показва в елементите от указателя. Следващата таблица илюстрира възможностите, измежду които можете да избирате, с примерния надпис „Фигура 24: Слънцето“, където „Фигура 24“ е генерирано автоматично при вмъкването на надписа, а „Слънцето“ е текстът на надписа, добавен от потребителя.

Избор в списъчното поле „Показване“ | Елемент в указателя
--- | ---
Препратка | Фигура 24: Слънцето
Категория и номер | Фигура 24
Текст на надписа | Слънцето

Ако изберете „Текст на надписа“, пунктуацията и интервалът в началото на надписа не се включват в елемента от указателя.

#### Имена на обекти

Създава елементи в указател от имена на обекти. Имената на обектите могат да се видят например в Навигатора, и да се променят чрез контекстното меню.